Otte ud af 10 danskere forventer, at folkepensionen bliver afskaffet eller forringet i løbet af de næste 20 år. Det viser en undersøgelse, som Epinion har foretaget for Nykredit. Kun 13 procent forventer, at folkepensionen fortsætter med at eksistere i samme form som i dag. I undersøgelsen svarer 17 procent, at de tror, at folkepensionen vil være afskaffet om 20 år, og 62 procent tror, at den vil være forringet. - Folks lave tiltro til folkepensionen er måske en naturlig reaktion på de mange reformer på pensions- og efterlønsområdet de sidste år, siger forbrugerøkonom Johan Juul-Jensen, Nykredit. Det er især folk i Midtjylland og Nordjylland, der ikke tror, den eksisterer, og folk på Sjælland og i Syddanmark, som regner med, at den er væsentligt forringet om 20 år. Selv om kan de færreste i dag kan leve af folkepensionen alene, er den er et vigtigt supplement til den private arbejdsmarkedspension for de fleste. Johan Juul-Jensen anbefaler derfor, at man allerede nu overvejer en supplerende pensionsindtægt, hvis man forventer, at folkepensionen bliver forringet.

Opsummering:
Otte ud af 10 danskere forventer, at folkepensionen forsvinder inden for 20 år. Det er især vi nordjyder, der er skeptiske.